CELEX: 62020TN0678
Language: hr
Date: 2020-11-12 00:00:00
Title: Predmet T-678/20: Tužba podnesena 12. studenoga 2020. – Solar Electric i dr./Komisija

8.2.2021   
            
            
               HR
            
            
               Službeni list Europske unije
            
            
               C 44/49
            
         
      Tužba podnesena 12. studenoga 2020. – Solar Electric i dr./Komisija
      (Predmet T-678/20)
      (2021/C 44/72)
      Jezik postupka: francuski
      
         Stranke
      
      
         Tužitelji: Solar Electric Holding (Le Lamentin, Francuska), Solar Electric Guyane (Le Lamentin), Solar Electric Martinique (Le Lamentin), Société de production d’énergies renouvelables (Le Lamentin) (zastupnik: S. Manna, odvjetnica)
      
         Tuženik: Europska komisija
      
         Tužbeni zahtjev
      
      Tužitelji od Općeg suda zahtijevaju da:
      
                  —
               
               
                  poništi Odluku Komisije SA.40349 (2020/MI3) B2/AD/MKL/D*2020/101866 od 3. rujna 2020. kojom je odbijena njihova pritužba od 20. lipnja 2020. u vezi s državnim potporama koje je Francuska država isplatila proizvođačima fotonaponskih proizvoda na temelju tarifnih rješenja od 10. srpnja 2006., od 12. siječnja i od 31. kolovoza 2010. iz razloga što:
                  
                              —
                           
                           
                              tužitelji imaju pravo, na temelju članka 24. stavka 2. Uredbe EU 2015/1589 uložiti pritužbu pred Komisijom radi razotkrivanja nezakonitih potpora;
                           
                        
                              —
                           
                           
                              Komisija mora odmah pokrenuti prethodno ispitivanje za sve pritužbe koje se odnose na nezakonite potpore na temelju članka 12. stavka 1. Uredbe EU 2015/1589;
                           
                        
                              —
                           
                           
                              Komisija mora primijeniti odredbe UFEU-a u području državnih potpora te ne smije propustiti djelovati.
                           
                        
            
         Tužbeni razlozi i glavni argumenti
      
      U prilog osnovanosti tužbe tužitelji ističu tri tužbena razloga.
      
                  1.
               
               
                  Prvi tužbeni razlog, temelji se na pogrešci koju sadržava pobijana odluka zbog toga što navodi da pritužba koju su tužitelji podnijeli nije obuhvaćena područjem primjene članka 24. stavka 2. Uredbe Vijeća (EU) 2015/1589 od 13. srpnja 2015. o utvrđivanju detaljnih pravila primjene članka 108. Ugovora o funkcioniranju Europske unije (SL 2015., L 248, str. 9.). Tužitelji tvrde suprotno.
               
            
                  2.
               
               
                  Drugi tužbeni razlog, temelji se na pogrešci koja se tiče prava koju je počinila Komisija u tumačenju područja primjene članka 12. stavka 1. Uredbe 2015/1589. Tužitelji smatraju da je njihovo svojstvo zainteresirane stranke dostatno za nastanak Komisijine obveze pokretanja prethodnog ispitivanja i to odmah za svaku pritužbu koja se odnosi na nezakonite potpore u skladu s navedenom odredbom.
               
            
                  3.
               
               
                  Treći tužbeni razlog, temelji se na tome da je Komisija povrijedila svoje obveze na temelju članaka 107., 108. i 109. UFEU-a i navedene Uredbe 2015/1589. Tužitelji smatraju da potonja mora primijeniti odredbe UFEU-a u području državnih potpora te ne smije propustiti djelovati u pogledu ispitivanja pritužbe u kojoj se prijavljuju nezakonite potpore.